།སངས་རྒྱས་མཉམ་སྦྱོར་རིགས་བསྡུས་པའི་དཀྱིལ་འཁོར་གྱི་
ཆོ་ག་བཞུགས་སོ། །
ད་ནི་སངས་རྒྱས་མཉམ་སྦྱོར་རིགས་བསྡུས་པའི་དཀྱིལ་འཁོར་གྱི་ཆོ་ག་བཤད་པར་བྱ་སྟེ།
དེ་ལ་གཉིས། ཕྱིའི་དཀྱིལ་འཁོར་དུ་དབང་སྐུར་བ་དང་། ནང་གི་དཀྱིལ་འཁོར་དུ་དབང་སྐུར་
བའོ། །དང་བོ་ལ་གསུམ་སྟེ། སྦྱོར་བ་དང་། དངོས་གཞི་དང་། རྗེས་ཀྱི་ཆོ་གའོ། །སྦྱོར་བ་ལ་
བསྙེན་པ་ནི། རང་གི་དོན་ནམ། གཞན་མནྜལ་དང་བཅས་པས་གསོལ་བ་འདེབས་པར་བྱེད་ན།
སྐྱོན་མེད་པར་ཤེས་ནས་རབ་མཚན་མའི་བསྙེན་པའོ། །འབྲིང་དུས་ཀྱི་བསྙེན་པའམ། ཐ་མར་
ཡང་གཙོ་བོའི་འབུམ་དང་། འཁོར་རྣམས་ཀྱི་བསྙེན་པ་ཁྲི་ཕྲག་རེ་རྫོགས་པར་བྱའོ། །ས་ཆོག་ནི་
ཡར་ངོ་ལ་སོགས་པའི་དུས་ཁྱད་པར་ཅན་ལ། ས་བརྟག་དགོས་པའི་སར་ཁ་དོག་
ལེགས་པར་བརྟགས་ཏེ། དཀྱིལ་འཁོར་བྱེད་པའི་དབུས་སུ་ཆས་གོས་དང་རྒྱན་གྱིས་སྤྲས་ནས་
ཁ་ཤར་དུ་ཕྱོགས་པས་འབྱུང་བོ་སྤྱི་གཏོར་གྱིས་སྔོན་འགྲོའི་གཏོར་མ་བཏང་ལ་ས་བསླངས་ཏེ།
ང་ཁ་དོག་ལ་སོགས་པ་
མངོན་པར་རྟོགས་པ་མཆོད་བསྟོད་ཀྱི་བར་བསྒོམས་ནས་རང་ཉིད་ལྷའི་རྣལ་འབྱོར་དང་ལྡན་
པས་ཧཱུཾ་ཞེས་བཟླས་ཤིང་ཕྱོགས་ཐམས་ཅད་མཉམ་པ་ཉིད་དུ་བསྒོམས་ནས་ས་སྦྱངས་ཏེ། རང་
ཉིད་ཧེ་རུ་ཀའི་ང་རྒྱལ་འཛིན་པ་ལ་མཁའ་འགྲོ་མ་ལ་སོགས་པའི་ང་རྒྱལ་འཛིན་པའི་སློབ་མ་
བཞིས་ཨཉྙཾ་ལ་སོགས་པས་མཆོད་དེ། དཀྱིལ་འཁོར་ཀུན་གྱི་གཙོ་བོ་ཆེ། །སངས་རྒྱས་ཐམས་
ཅད་མཉམ་སྦྱོར་བ། །སྒྱུ་མ་བདེ་མཆོག་དཀྱིལ་འཁོར་ནི། །མགོན་པོ་ཆེན་པོས་བཤད་དུ་
1

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
གསོལ། །ཞེས་གསོལ་བ་གདབ་པར་བྱའོ། །དེ་ནས་རང་ཉིད་ཀྱི་སྙིང་གའི་འོད་ཀྱིས་དཀྱིལ་
འཁོར་ལུས་ལ་བསྡུས་ཏེ་རང་རྡོར་སེམས་ཕྱག་གཉིས་པར་གསལ་བས་དཀྱིལ་ཀྲུང་བཤིག་ལ།
སྙེམས་པ་དང་བཅས་པས་ལངས་ཏེ། འགྲོ་བ་རྣམས་ལ་སྙིང་རྗེ་བལྟས་ནས། སླར་ཡང་རང་ཉིད་
ཧཱུྃ་ཞེས་བརྗོད་པས་ཁྲོ་བོ་ཧཱུཾ་མཛད་ཞལ་གསུམ་ཕྱག་དྲུག་པར་གྱུར་ཏེ། དེའི་སྙིང་གའི་ཧཱུཾ་ལས་
ཁྲོ་བོའི་སྤྲིན་བྱུང་ནས། དེ་རྣམས་ཀྱིས་ཕྱོགས་བཅུའི་དེ་བཞིན་གཤེགས་པ་ཡབ་ཡུམ་འཁོར་
དང་བཅས་པ་རྣམས་ལ། ཁྱེད་རྣམས་ཀྱིས་བྱིན་གྱིས་བརླབས་པའི་གནས་སུ་དགོངས་པ་མཛད་
...
རྡོ་རྗེ་སློབ་དཔོན་སློབ་མ་ས་དང་བཅས་པ་བསྲུང་བར་མཛད་དུ་གསོལ་ཅེས་བསྐུལ་པས།
དེ་བཞིན་གཤེགས་པ་ཡབ་ཡུམ་འཁོར་དང་བཅས་པ་ཐམས་ཅད་བྱོན་ཏེ། རང་གི་སྙིང་གའི་རྡོ་
རྗེར་འདས་ནས་ཧཱྃ་གི་ངོ་བོས་གནས་ཏེ། མི་ཤིགས་པའི་འོད་ཟེར་གྱིས་རང་གི་ཕུང་ཁམས་སྐྱེ་
མཆེད་ཐམས་ཅད་ཁྱབ་ནས་རྡོ་རྗེའི་གོ་ཆ་བརྟན་པོར་བྱ་སྟེ། སློབ་མ་རྣམས་ལ་ཡང་དེ་བཞིན་
དུ་བྱའོ། །
དེ་ནས་ཨོཾ་ཨཱཿཧཱུཾ་ཞེས་བརྗོད་དེ། དེ་བཞིན་གཤེགས་པ་ཐམས་ཅད་ཀྱི་སྐུ་དང་གསུང་
དང་། ཐུགས་རྡོ་རྗེ་མི་ཕྱེད་པའི་ང་རྒྱལ་དང་ལྡན་པས་ལག་པ་གཉིས་པད་ཀོར་བྱེད་ཅིང་། རྡོ་རྗེ་
གསོར་བ་དང་དྲིལ་བུ་འཁྲོལ་བ། རྒྱུན་གྱི་འགྲོས་ཀྱིས་གར་བྱེད་ཅིང་། ཧཱུཾ་ཞེས་དྲག་ཏུ་སྒྲོག་པ་
དང་བཅས་པས་དབང་ལྡན་ནས་བརྩམས་ཏེ་སློབ་མ་རྣམས་དང་ལྷན་ཅིག་གཡས་བསྐོར་བྱ་ཞིང་
དབུས་སུ་སོང་སྟེ། ཤར་དུ་བལྟས་ནས་མཉམ་པའི་རྐང་སྟབས་བྱས་ལ། གར་དང་བཅས་པར།
ལྷ་དང་ལྷ་མིན་གསང་བར་བཅས། །ལུས་སྤྲུལ་ལ་སོགས་ཅི་འང་རུང་། །བགེགས་ཀྱི་ཚོགས་
རྣམས་གཞན་དུ་དེངས། །ང་ནི་དཔལ་ལྡན་རྡོ་རྗེའི་སྟོབས། །སྲུང་བའི་འཁོར་ལོ་སྦྱོར་བ་བོ། །རྡོ་
རྗེ་འབར་བའི་སྐུ་ཡིས་ནི། །ལུས་གསུམ་ལས་སྐྱེ་དགས་པར་བྱ། །གལ་ཏེ་ཁ་ཅིག་བདག་ལ་
2

༄༅། །སངས་རྒྱས་མཉམ་སྦྱོར་རིགས་བསྡུས་པའི་དཀྱིལ་ཆོག་སོགས་བཞུགས་སོ། །
༼༣༽
འདའ། །རྣམ་པར་བརླག་འགྱུར་གཞན་དུ་མིན། །ཞེས་པ་དང་། ཧཱུཾ་བཞི་བའི་སྔགས་བརྗོད་དེ།
གུ་གུལ་གྱིས་བཅིང་། ཡུངས་དཀར་གྱིས་བྲབས་ནས་རོལ་མོའི་སྒྲ་དྲག་ཏུ་བྱ་ཞིང་བགེགས་
རྣམས་གཞོམ་པར་བྱའོ། །དེ་ནས་སེང་ལྡེང་སོགས་ཀྱི་ཕུར་བ་སོར་བརྒྱད་པ་སྟོད་ཁྲོ་བོའི་
གཟུགས་ཅན་ཚོན་སྣ་ལྔའི་སྐུད་པས་དཀྲིས་ཤིང་མེ་ཏོག་དམར་བོའི་ཕྲེང་བ་བཏགས་པ་སྣོད་
གཙང་སར་འབྲུ་ལ་སོགས་པ་ལ་བཙུགས་ཏེ་བཞག་ནས། སྙིང་གའི་ཧཱུཾ་ལས་སྟོད་ཁྲོ་བོའི་
གཟུགས་ཅན་སྨད་རྡོ་རྗེ་རྩེ་གཅིག་པའི་རྣམ་པ་ཕྱོགས་བཅུར་སྤྲོས། ཕུར་བུ་བཀོད་པ་རྣམས་
དང་དབྱེར་མེད་དུ་བལྟས་ནས་མཆོད་པ་ལྔས་མཆོད་དེ་སྙིང་གའི་འོད་ཟེར་གྱིས་བགེགས་ཀྱི
ཚོགས་ཐམས་ཅད་ཕྱོགས་སྐྱོང་བཅུའི་རྣམ་པར་དཀྱིལ་འཁོར་གྱི་ཕྱི་རོལ་གྱི་ཐད་དུ་བཀུག་ལ།
ༀ་ཀཱི་ལི་ཀཱི་ལ་ཡ་སརྦ་བིགྷ་ནན་བན་དྷ་ཧཱུཾ་ཕཊ། ཅེས་བྱ་ཞིང་ལག་པ་གཡོན་པས་རྡོ་རྗེ་ཕུར་བུ་
དེའི་སྤྱི་བོར་བཟུང་ལ། གཡས་པ་རྡོ་རྗེ་ཐོ་བ་ཐོགས་ནས། ཨོཾ་བཛྲ་མུད་ག་ར་བཛྲ་ཀཱི་ལ་ཡ་ཨཱ་ཀོ་
ཊ་ཡ་ཧཱུ་ཕཊ། ཅེས་བཟླས་ཤིང་བརྡུངས་པས་བགེགས་རྣམས་ཀྱི་སྙིང་ཕུག་ནས་འོད་གསལ་བའི་
གནས་ཐོབ་པར་བལྟས་ཏེ། ཕྱོགས་གཡས་སྐོར་དང་། མཚམས་གཡོན་སྐོར་དང་། སྟེང་གི་ཕུར་
བུ་ཤར་དང་། འོག་གི་ཕུར་བུ་ནུབ་ཏུ་གདབ་པར་བྱའོ། །
དེ་ནས་ཕུར་བུ་ལ་མཆོད་བསྟོད་དང་། ལས་བཅོལ་བྱས་ནས། ཆོས་ཐམས་ཅད་སེམས་
ལས་ལོགས་ན་མེད་ལ། སེམས་ཀྱང་སྟོང་ཉིད་ནམ་མཁའ་ལྟ་བུ་ཡིན་པས་དེ་ཁོ་ནར་བགེགས་
ཐམས་ཅད་དང་བྲལ་བ་ཡིན་ནོ། །ཞེས་བསྒོམས་ཏེ། ཧཱུཾ་གི་འོད་ཀྱི་འོག་ཐམས་ཅད་རྡོ་རྗེའི་ས་
གཞི། སྟེང་ཐམས་ཅད་རྡོ་རྗེའི་གུར་དང་བླ་བྲེ། ཁོར་ཡུག་ཐམས་ཅད་རྡོ་རྗེའི་ར་བ་དང་དྲ་བ།
ཕྱོགས་ཐམས་ཅད་ཡེ་ཤེས་ཀྱི་མེ་རབ་ཏུ་འབར་བས་ཁྱབ་པར་གྱུར་ཏོ། །
སྟ་གོན་ལ་བཞི་ལས། སའི་ལྷ་མོ་སྟ་གོནནི། འཆད་པར་འགྱུར་བའི་དཀྱིལ་འཁོར་གྱི་

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐིག་ཡོངས་སུ་རྫོགས་པའམ། ཐིག་ཆེན་བརྒྱད་ཙམ་སྐམ་ཐིག་ཏུ་གདབ། སྲུང་འཁོར་ན་གནས་
པ་ཡིད་ལ་གསལ་བའི་ངང་ནས་རང་ཉིད་འཁོར་ལོས་སྒྱུར་བའི་ཆ་བྱད་ཀྱིས་དཀྱིལ་འཁོར་གྱི་
དབུས་སུ་དྲིའི་ཐིག་ལེ་བྱས་ནས་ལག་པ་གཡས་པར་ཟླ་བའི་སྟེང་དུ་ཧཱུྃ་བསམས་ཏེ་སོར་མོ་ས་ལ་
ལན་གསུམ་བསྟུན་པས་དེའི་སྒྲ་དང་། ཧཱུཾ་གི་འོད་ཟེར་གྱིས་བསྐུལ་ཏེ། ས་གཡོས་པའི་གསེབ་
ནས། དེར་ལཾ་ལས་བྱུང་བའི་སའི་ལྷ་མོ་སྐུ་མདོག་སེར་མོ་རྒྱན་སྣ་ཚོགས་ཀྱིས་བརྒྱན་པ། ཕྱག་
གཡས་པ་དམ་བཅའ་ལེན་པའི་ཐལ་མོ་ཕྱེད་པ་སྙིང་གར་འཛིན་ཅིང་། གཡོན་པས་གསེར་གྱི་
བུམ་པ་དཀུར་བསྣམས་པ། སྐུ་ལུས་ཕྱེད་ས་ལས་ཐོན་པར་བྱུང་བར་གྱུར་ཏེ། ཨཉྙཾ་ཏིཙྪ་ཡེ་སྭཱ་ཧཱ།
ཞེས་པ་ལ་སོགས་པས་མཆོད་ནས། སའི་ལྷ་མོའི་གཏོར་མ་བསང་སྦྱང་བྱིན་བརླབ་བྱ་སྟེ། ཨ་ཀཱ་
རོའི་སྔགས་ལན་གསུམ་གྱིས་གཏོར་མ་དབུལ་ཞིང་། རྡོ་རྗེ་དང་དྲིལ་བུ་འཛིན་པས། མཱ་མ་རིན་
ཆེན་སྣ་ཚོགས་འཛིན། །རྒྱལ་བས་བདུད་ནི་བཅོམ་པ་ལ། །ཧེ་རུ་ཀ་དཔལ་ཆེས་མཆོད་པའི། །ལྷ་
མོ་ཁྱོད་ནི་དཔང་དུ་གྱུར། །སྐྱོབ་པ་ཤཱཀྱ་སེངྒེ་ཡིས། །ཇི་ལྟར་བདུད་ཀྱི་སྡེ་བཅོམ་པ། །དེ་བཞིན་
བདག་གིས་བདུད་སྡེ་ལས། །རྒྱལ་བར་བྱ་ཕྱིར་དཀྱིལ་འཁོར་བྲིས། །ཞེས་ལན་གསུམ་བརྗོད་
རིག་པ་འཛིན་པ་དེ་ལྟར་གྱིས་ཤིག་ཅེས་གསུངས་ཏེ་དེ་ཉིད་དུ་ཐིམ་པར་
པས་མཉེས་ནས།
བསམ་མོ། །
ལྷ་སྟ་གོནནི། དེ་ནས་དཀྱིལ་འཁོར་གྱི་ས་ལ་དྲི་བཟང་དང་སྦྱར་བའི་བདུད་རྩི་ལྔའི་སྤོས་
ཆུས་བྱུགས་ཤིང་མེ་ཏོག་སྣ་ཚོགས་གཅལ་དུ་བཀྲམ་ནས། ཤ་ཆེན་གྱི་བདུག་སྤོས་ཀྱིས་བདུགས་
ཏེ་བསང་སྦྱངས་བྱས་ནས་གཞལ་ཡས་ཁང་གདན་དང་བཅས་པ་བསྐྱེད་ལ་ལྷ་སོ་སོའི་གནས་སུ་
རང་རང་གི་སྔགས་བརྗོད་ཅིང་། དྲི་བཟང་གིས་ཐིག་ལེ་གཙོ་བོའི་གནས་སུ་གྲུ་བཞི་དང་།
གཞན་རྣམས་སུ་ཟླུམ་པོ་བྱ་སྟེ་རླུང་ཕྱིར་བྱུང་བས། དཀྱིལ་འཁོར་གྱི་ལྷ་ཚོགས་རྣམས་ཛཿཧཱུཾ་བཾ་
4

།སངས་རྒྱས་མཉམ་སྦྱོར་རིགས་བསྡུས་པའི་དཀྱིལ་ཆོག་སོགས་བཞུགས་སོ། །
༼ ༼༽
ཧོཿ ཞེས་པས་དྲིའི་དཀྱིལ་འཁོར་ལ་དགུག་གཞུག་བྱ་སྟེ། ལྷ་སོ་སོའི་མིང་བརྗོད་ཅིང་གསལ་
བཏབ་ནས་འཆད་པར་འགྱུར་བའི་སྔགས་དང་ཕྱག་རྒྱ་དང་ལྡན་པས་མེ་ཏོག་ལ་སོགས་པའི་ཉེར་
སྤྱོད་ལྔས་མཆོད་པར་བྱའོ། །དེ་ནས་རང་ཉིད་ལངས་ཏེ། སྤོས་རེངས་དང་། རྡོ་རྗེ་དྲིལ་བུ་འཛིན་
པས། བདག་མིང་འདི་ཞེས་བྱ་བ་འདིར། །ཆོས་ཀྱི་དབྱིངས་ཀྱི་རང་བཞིན་འགྲོ། །ཡོ་བྱད་ཅི་
འབྱོར་པ་ཡིས་ནི། །དཀྱིལ་འཁོར་མཆོད་པ་བགྱིད་པར་འཚལ། །ཐུགས་ནི་བརྩེ་བར་ཉེར་
དགོངས་ནས། །མགོན་པོས་མཆོད་པ་འདི་བཞེས་ཤིག །ཨོཾ་སརྦ་ཏ་ཐཱ་ག་ཏ་པཱ་ཛོ་པ་སྤྱ་ནུ་ཡ་
ཨཱད་མ་ནཱཾ། ནི་ནྱཱ་ཏ་ཐ་མཱི། ཞེས་པ་ལན་གསུམ་གྱིས་སྙན་གསན་དབབ་བོ། །དེ་ནས་ཞི་བའི་
སྦྱིན་སྲེག་བསྡུས་པ་བྱ་སྟེ། གཏོར་ཆོག་བསྡུས་པས་ཕྱི་རོལ་ཏུ་འབྱུང་བོའི་གཏོར་མ་ཕྱོགས་
བཅུའམ། ལྷོ་ཕྱོགས་སུ་བཏང་སྟེ། ཐམས་ཅད་བྱིན་པར་མོས་པ་བྱའོ། །
བུམ་པ་སྟ་གོན་ནི། བུམ་པ་མཚན་ཉིད་ལྡན་པ་དྲུག་གམ། རྣམ་རྒྱལ་དང་ལས་བུམ་གཉིས་
ཀྱང་རུང་སྟེ། དེ་རྣམས་དཀར་རྩི་ལ་སོགས་པས་ལེགས་པར་བྱུག་པ། ལྷ་རང་རང་གི་ཁ་དོག་
ཅན་གྱི་རྡོ་རྗེ་སེམས་དཔའི་མཚན་མ་དང་ལྡན་པ་ལ་རས་ཟུང་རང་རང་གི་མདོག་ཅན་ནམ།
དཀར་བོའི་མགུལ་ཆིངས་དཀྲིས་ཏེ། ཧཱུཾ་བཟླས་པའི་ཚོན་སྐུད་རང་རང་གི་མདོག་ཅན་གྱིས་
བསྡམས་པ་ལས་རིན་པོ་ཆེ་ལྔ་དང་། དྲི་ལྔ་དང་། སྨན་ལྔ་དང་། བཅུད་རྣམས་ལེགས་པར་སྦྱར་
བའི་སྤོས་ཆུ་ཅུང་ཟད་བླུགས། མེ་ཏོག་དང་འབྲས་བུ་དྲི་ཞིམ་པོ་དང་ལྡན་པའི་ཤིང་ལོ་གསར་
བས་ཁ་ལེགས་པར་བརྒྱན་ཏེ། རང་གི་མདུན་དུ་ཀུ་ཤའི་སྟན་ལ་བཞག་པའི་ཁར་རྣམ་རྒྱལ་དུང་
ཆོས་བདུད་རྩི་ལྔའི་ཆུ་དང་ལྡན་པའི་སྟེང་དུ་རྡོ་རྗེ་གཟུངས་ཐག་མེ་ཏོག་གི་ཕྲེང་བ་ཅན་བཀོད་
ནས་ལས་སྔགས་ཀྱིས་བསང་ཞིང་སྭ་བྷཱ་ཝས་སྦྱངས་ཏེ། ལྷ་རང་རང་གི་ཞལ་ནས་སྔགས་ཀྱི་ཕྲེང་
བ་འོད་ཟེར་ཚད་མེད་པ་དང་བཅས་པ་འཕྲོས་པས་གཟུངས་ཐག་ལ་བརྟེན་ནས་བུམ་པའི་ཆུ་
5

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐམས་ཅད་ཡེ་ཤེས་ལྔའི་བཞིན་གྱི་བདུད་རྩི་དངུལ་ཆུའི་མདོག་ལྟ་བུ་གྱུར་པར་བསམ་ཞིང་།
མ་ཞིང་། ལྷ་
སོ་སོའི་སྔགས་བརྒྱ་རྩ་བརྒྱད་ལ། ཉེར་གཅིག་གམ་བདུན་བཟླས་ཏེ། སླར་ཡང་གཟུངས་ཐག་
ལས་ཁུམ་དུ་བཀོད་ནས་ལས་སྔགས་བརྒྱ་རྩ་བཟླས་པའི་དུང་ཆོས་ཀྱི་ཆུ་བུམ་པར་ཕུལ་ཞིང་། དེ་
ལ་སྤོས་ཆུ་དང་མེ་ཏོག་ཡང་བླུགས་ཏེ། བདུག་སྤོས་ཀྱིས་བདུག་པར་བྱའོ། །
སློབ་མ་སྟ་གོན་ནི། སྔར་གསོལ་བ་བཏབ་པའི་སློབ་མ་གཅིག་གམ། གཉིས་ལ་སོགས་
པར་ཁྲུས་བྱས་ནས་ཤར་སྒོ་དང་ཉེ་བའམ། དེའི་ཡོལ་བའི་ཕྱི་རོལ་ཏུ་བོས་ཏེ། བླ་མ་སངས་རྒྱས་
མཉམ་སྦྱོར་ཡབ་ཡུམ་དུ་སྒོམ་པ་ལ་མཎྜལ་ལན་གསུམ་ཕུལ་ནས་པུས་བཙུགས་ཏེ་མེ་ཏོག་དང་
བཅས་པའི་ཐལ་མོ་སྙིང་གར་སྦྱར་ལ། རྣལ་འབྱོར་མ་དང་མཉམ་སྦྱོར་བའི། །དགའ་ཆེན་ཁྱོད་
བདག་སྟོན་པ་སྟེ། །སློབ་དཔོན་ཁྱོད་ནི་དགོངས་སུ་གསོལ། །བྱང་ཆུབ་ཆེན་པོའི་ཚུལ་བསྟན་
པ། །མགོན་པོ་ཆེན་པོ་བདག་འཚལ་ལོ། །དམ་ཚིག་དེ་ཉིད་བདག་ལ་སྩོལ། །སངས་རྒྱས་ཆོས་
དང་དགེ་འདུན་ཏེ། །སྐྱབས་གསུམ་དག་ཀྱང་བདག་ལ་སྩོལ། །ཐར་པ་ཆེན་པོའི་གྲོང་མཆོག་ཏུ།
།མགོན་པོས་བདག་ནི་གཞུག་ཏུ་གསོལ། །ཞེས་པ་ལན་གསུམ་གྱིས་གསོལ་བ་འདེབས་པ་ལ་བླ་
མས། སྔགས་ཀྱི་དངོས་གྲུབ་དོན་གཉེར་གང་། །དཀྱིལ་འཁོར་འདི་ནི་གཞུག་བྱ་སྟེ། །འདི་ཡི་
འབྲས་བུ་འདོད་མི་བྱ། །གལ་ཏེ་འདི་འབྲས་དོན་གཉེར་ན། །འཇིག་རྟེན་ཕ་རོལ་འགྲུབ་མི་འགྱུར།
།འཇིག་རྟེན་ཕ་རོལ་ལ་དམིགས་ནས། །འབད་པ་མེད་པར་འདི་འབྲས་འགྲུབ། །ཅེས་བརྗོད་ལ་
དེ་རྣམས་ཀྱི་དོན་བཤད་དེ། ཁམས་གསུམ་འཁོར་བ་ཞེན་བཟློགས་ནས། །རྫོ་གས་པའི་སངས་
རྒྱས་དོན་དུ་གཉེར་ཅིག །ཅེས་གདམས་ནས་སྔགས་ཀྱི་སྣོད་དུ་རུང་བར་བྱ་བའི་ཕྱིར་རང་གི་
སྙིང་གའི་ཧཱུཾ་གི་འོད་ཟེར་གྱིས་སློབ་མ་རྣམས་བཀུག་ནས་ཞལ་དུ་བཅུག་སྟེ། ཞལ་དུ་ཕེབས་པས་
སེམས་ཀྱི་དྲི་མ་དག མགྲིན་པར་ཕེབས་པས་ངག་གི་དྲི་མ་དག ལྟེ་བར་ཕེབས་པས་གཏུམ་

།སངས་རྒྱས་མཉམ་སྦྱོར་རིགས་བསྡུས་པའི་དཀྱིལ་ཆོག་སོགས་བཞུགས་སོ། ། ༣༽
མོའི་མེས་ཞུ་སྟེ། རྡོ་རྗེའི་ལམ་ནས་ཐོན་ཅིང་ལྷ་མོའི་པདྨར་བབས་པས་ཟླ་བ་བཅུར་ཉེ་བའི་བར་
དུ་རྒྱུའི་ས་བཅུ་བགྲོད་ནས།
དཔལ་མཆོག་ཞལ་གཅིག་ཕྱག་གཉིས་པ་ཨཱ་ཧཾ་ཞེས་པས་པདྨ་ནས་
།དེ་ནས་སྔགས་ལ་སྤྲོ་བ་བསྐྱེད་པའི་
ཐོན་ནས། ཤར་སྒོར་པདྨའི་གདན་ལ་འཁོད་པར་འགྱུར་རོ།
ཕྱིར་སློབ་མ་གཅིག་གཙོ་བོར་བྱས་ནས་འདི་སྐད་ཅེས། བུ་ཚུར་ཐེག་པ་ཆེན་པོ་ཡི། །ཁྱོད་ནི་ཚུལ་
ཆེན་སྣོད་ཡིན་ཏེ། །གསང་སྔགས་སྤྱོད་ཚུལ་ཆོ་ག་ནི། །ཁྱོད་ལ་ཡང་དག་བཤད་པར་བྱ། །སྐུ་
གསུང་ཐུགས་ཀྱི་རྡོ་རྗེ་ཅན། །དུས་གསུམ་འབྱུང་བའི་སངས་རྒྱས་རྣམས། །ཡང་དག་ཡེ་ཤེས་
མཉམ་མེད་རྙེད། །སྔགས་ཀྱི་སྦྱོར་བ་མཉམ་མེད་པ། །གང་གིས་ཤཱཀྱ་སེངྒེ་སོགས། །མཆོག་
རྣམས་ཀྱིས་ནི་བདུད་ཀྱི་སྡེ། །དྲག་པོ་མི་བཟད་སྟོབས་ཆེན་བཅོམ། །འཇིག་རྟེན་མཐུན་པར་
གཤེགས་ནས་ཀྱང་། །འཁོར་ལོ་བསྐོར་ཞིང་མྱ་ངན་འདས། །དེ་བས་ཀུན་མཁྱེན་འཐོབ་བྱའི་
ཕྱིར། །བུ་ཡིས་བློ་གྲོས་འདི་གྱིས་ཤིག །ཅེས་པའི་དོན་ཡང་བཤད་ནས། དཀོན་མཆོག་གསུམ་
ལ་བདག་སྐྱབས་འཆི། །སྡིག་པ་མི་དགེ་སོ་སོར་བཤགས། །འགྲོ་བའི་དགེ་ལ་རྗེ